《代上陈给事二首》
宋代·林亦之

云锦轩楹兰玉阶，暂从仙仗下蓬莱。
良辰歌馆声声起，明月妆楼夜夜开。
天上李藩批敕手，蜀中严武总戎才。
可教问舍悠然去，即下红泥促召回。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。